Østenfor sol og vestenfor måne

***Østenfor sol og vestenfor måne*** er et undereventyr (eventyr med magiske eller overnaturlige innslag) som ble gjenfortalt av Peter Christen Asbjørnsen i *[[Norske Folkeeventyr|Norske Folkeeventyr Anden Deel]]* fra 1844, der det var sammenstilt av varianter nedtegnet av Jørgen Moe og Asbjørnsen selv etter reiser på Ringerike og i Telemark.

## Type og varianter
*Østenfor sol og vestenfor måne* tilhører samme type som *[[Kvitebjørn kong Valemon]]*, som er en variant av eventyret. Det er et av de mest populære eventyrene i Norge, og finnes i omkring 70 opptegnelser. *Østenfor sol og vestenfor måne* er kanskje det best kjente av alle eventyr i det eurasiske eventyrområdet, der det er kjent allerede fra 100-tallet. Internasjonalt blir det oftest kalt *[[Amor og Psyke]]*. Den svenske varianten kalles *Prins Hatt under jorden*.

Historien om ungjenta og isbjørnen, en omskapt konge eller prins, har kommet i mange versjoner. Eventyret har også inspirert en rekke bokkunstnere og illustratører. Galleriet under viser noen illustrasjoner til *Østenfor sol og vestenfor måne*.

Tegninger av Otto Sinding (1842–1909) gravert av Hans Hansen (1855–1930) til *Norske folke- og huldre-eventyr* utgitt 1879.



File:Norske folke- og huldre-eventyr - Østenfor Sol og vestenfor Maane - 1.jpg|
File:Norske folke- og huldre-eventyr - Østenfor Sol og vestenfor Maane - 2.jpg|
File:Norske folke- og huldre-eventyr - Østenfor Sol og vestenfor Maane - 3.jpg|
File:Norske folke- og huldre-eventyr - Østenfor Sol og vestenfor Maane - 4.jpg|
File:Norske folke- og huldre-eventyr - Østenfor Sol og vestenfor Maane - 5.jpg|


Tegninger av Henry Justice Ford (1860–1941) til *Blue Fairy Book* fra 1889.


East of the Sun and West of the Moon-The Blue Fairy Book-0050.jpg
East of the Sun and West of the Moon-The Blue Fairy Book-0053.jpg
East of the Sun and West of the Moon-The Blue Fairy Book-0056.jpg 
East of the Sun and West of the Moon-The Blue Fairy Book-0058.jpg


Tegninger av Kay Nielsen til *East of the Moon and West of the Sun* fra 1914.



File:‘"Well, mind and hold tight by my shaggy coat, and then there's nothing to fear," said the Bear, so she rode a long, long way’ (6278735842).jpg

File:East of the sun and west of the moon - Nielsen illustration at page 011.png

File:Illustration by Kay Nielsen 7.jpg

File:East of the sun and west of the moon - Nielsen illustration at page 017.png

File:‘And then she lay on a little green patch in the midst of the gloomy thick wood’ (6278736236).jpg


## Annet
En dramatisert versjon for barn skrevet av Sigrid Undset i 1927 ble utgitt posthumt i 1960. 

Eventyrnavnet forekommer ellers i flere boktitler og annet, deriblant i Jonas Lies *Østenfor Sol, vestenfor Maane og bagom Babylons Taarn!* fra 1905. *Østenfor sol og vestenfor måne* var også tittelen på ei bok med fortellinger skrevet av Nordahl Rolfsen og utgitt i 1922. Det var i tillegg blant annet navnet på en serie underholdningsromaner skrevet av M. M. Kaye og utgitt av Fredhøis forlag på 1980-tallet. Synnøve Eriksen har også skrevet en romanserie som hun har kalt *Østenfor sol*. Samme navn hadde ei norsk visejazzgruppe.

## Se også
* *[[Kvitebjørn kong Valemon]]*, en variant av eventyret

## Referanser


## Eksterne lenker
* Gunvald Hermundstad: ''Østenfor sol og vestenfor måne : psykoanalytiske tolkninger av nordiske og germanske eventyr, sagn og myter'' (Spartacus, 1995)